Santi Angeli Custodi a Città Giardino

Skal ikke forveksles med Sant'Angelo Custode, en revet kirke også i Roma. Santi Angeli Custodi er en sognekirke og titteldiakoni i Roma, desisert til de hellige verneengler. Den ligger ved Piazza Sempione i quartiere Monte Sacro. Kirken forestås av Chierici regolari minori, kalt Caracciolini, som er oppkalte etter den hellige Francesco Caracciolo. Santi Angeli Custodi fikk sitt navn til minne av kirken Sant'Angelo Custode inne i Romas sentrale deler; den ble revet i forbindelse med en gateutvidelse. Historie Kirken ble bygget årene 1922–1925 i nybarokk etter tegninger av arkitekten Gustavo Giovannoni. Grunnsteinen ble nedlagt 22. november 1922 av kardinal Basilio Pompili og kirken ble konsekrert den 8. desember 1925 av erkebiskop Tito Trocchi. Eksteriøret Fasaden foregås av en monumental trapp. Inngangsportalen har et propylon i travertin. Dette har to kolonner i komposittorden, som oppebærer et triangulært pediment med et baldakintak. Ovenför portalen sitter et uvanlig, mangehjørnet vindu. Kragsteiner oppebærer dedikationsinskripsjonen: ANGELIS CVSTODIBVS. Fasadens sidepartier er konkave og krones av obelisker. Fasadens storform krones av et kraftig profilert triangulært pediment med et kors og to lampestell med flammer. Kuppeleksteriøret har åtte edikuler med tak. Lanterninen er utformet som et rundtempel. Interiøret Kuppolinteriørey er freskemalt av Aronne del Vecchio og fremstiller Den hellige Treenigheten og Jomfru Maria med erkeenglene i Paradiset. I kuppelens pendentiv avbildes de fire evangelister. Høyaltermaleriet utgjøres av en kopi av Guercinos Erkeengelen Mikael. Det enkeltskips interiøret har fire sidekapeller, to på hver side. De er innviet til Den korsfestede Kristus, Det allerhelligste Sakrament, Barmhjertighetens Madonna respektive Den hellige Francesco Caracciolo. Titteldiakoni Kirken ble stiftet som titteldiakoni med tittelen Santi Angeli Custodi a Città Giardino av pave Paul VI i 1965. Kardinaldiakoner Alfredo Pacini, titulus pro illa vice: 29. juni 1967 – 23. desember 1967 Sebastiano Baggio: 1969–1973 Vakant: 1973–2001 Agostino Cacciavillan: 2001–2011; titulus pro hac vice: 2011– Referanser Kilder «Santi Angeli Custodi alla Città Giardino». info.roma.it. Besøkt 12. september 2019. Litteratur Marco Ausenda: Roma (på italiensk). Milano: Touring Club Italiano. 2002. s. 777. ISBN 88-365-2541-5. Virgilio Caselli: Visite a chiese romane (på italiensk). Roma: Nuova Grafica Romana. 1962. s. 228–230. Ferruccio Lombardi: Roma: chiese, conventi, chiostri: progetto per un inventario 313—1925 (på italiensk). Roma: Edilstampa. 1993. s. 405. Luigi Monzo: Croci e fasci: Der italienische Kirchenbau in der Zeit des Faschismus, 1919–1945 (på tysk). Karlsruhe: KIT-Bibliothek. 2017. ISBN 88-365-2541-5. Claudio Rendina: Guida insolita ai misteri, ai segreti, alle leggende e alle curiosità delle Chiese di Roma (på italiensk). Roma: Newton & Compton. 2000. s. 32. ISBN 88-8289-419-3. Eksterne lenker (en) Santi Angeli Custodi (Rome) – kategori av bilder, video eller lyd på Commons